CELEX: 32011D0326
Language: sl
Date: 2011-05-30 00:00:00
Title: 2011/326/EU: Izvedbeni sklep Sveta z dne 30. maja 2011 o spremembi Izvedbenega sklepa 2011/77/EU o finančni pomoči Unije Irski

2.6.2011   
            
            
               SL
            
            
               Uradni list Evropske unije
            
            
               L 147/17
            
         IZVEDBENI SKLEP SVETA
   z dne 30. maja 2011
   o spremembi Izvedbenega sklepa 2011/77/EU o finančni pomoči Unije Irski
   (2011/326/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EU) št. 407/2010 z dne 11. maja 2010 o vzpostavitvi Evropskega mehanizma za finančno stabilizacijo (1) in zlasti člena 3(2) Uredbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Na prošnjo Irske ji je Svet odobril finančno pomoč (Izvedbeni sklep 2011/77/EU (2)) v podporo korenitemu gospodarskemu in finančnemu reformnemu programu, katerega namen je ponovno vzpostaviti zaupanje, omogočiti ponovno trajnostno rast gospodarstva ter zaščititi finančno stabilnost na Irskem, v euroobmočju in v Uniji.
            
         
               (2)
            
            
               V skladu s členom 3(9) Izvedbenega sklepa 2011/77/EU je Komisija, skupaj z Mednarodnim denarnim skladom (v nadaljnjem besedilu: MDS) in v povezavi z Evropsko centralno banko (v nadaljevanju: ECB), izvedla prvi pregled napredka organov na področju izvajanja dogovorjenih ukrepov, kot tudi učinkovitosti ter ekonomskega in socialnega vpliva teh ukrepov.
            
         
               (3)
            
            
               V skladu s trenutnimi napovedmi Komisije za nominalno rast BDP (–3,6 % leta 2010, 1,3 % leta 2011, 2,8 % leta 2012 in 4,0 % leta 2013) je potek fiskalne prilagoditve na splošno skladen s Priporočilom Sveta Irski z dne 7. decembra 2010 za odpravo čezmernega primanjkljaja na Irskem na podlagi člena 126(7) Pogodbe ter skladen z razvojem deleža dolga glede na BDP na ravni 96,2 % leta 2010, 112,0 % leta 2011, 117,9 % leta 2012 in 120,3 % leta 2013. Delež dolga glede na BDP bi se nato stabiliziral leta 2013 in zmanjševal za tem, kar bo pomenilo nadaljnji napredek pri zmanjšanju primanjkljaja. Na dinamiko dolgov vpliva več izrednih operacij, vključno s kapitalsko injekcijo bankam leta 2011, ki bo neto javni dolg povečala približno za 6 odstotnih točk BDP, predpostavko o ohranjanju velikih denarnih rezerv in razlikami med plačili obresti na podlagi nastanka poslovnih dogodkov in plačili obresti na gotovinski osnovi.
            
         
               (4)
            
            
               Dokapitalizacijo bank Allied Irish Bank, Bank of Ireland in EBS Building Society do 12 % deleža osnovnega kapitala prvega reda (na osnovi previdnostnega pregleda ocene kapitalske ustreznosti (v nadaljnjem besedilu: Prudential Capital Assessment Review - PCAR leta 2010), ki naj bi se izvedla do februarja 2011, je odhajajoča vlada preložila zaradi bližajočih se splošnih volitev.
            
         
               (5)
            
            
               Centralna banka Irske je 31. marca 2011 objavila rezultate PCAR in previdnostne ocene likvidnosti (v nadaljnjem besedilu: Prudential Liquidity Assessment - PLAR). Na podlagi teh ocen je bilo ugotovljeno, da potrebujejo štiri sodelujoče nacionalne banke (Allied Irish Bank, Bank of Ireland, EBS Building Society in Irish Life & Permanent) skupaj v višini 24 milijard EUR dodatnega kapitala, vključno s pogojnim kapitalom v višini 3 milijard EUR, da bi se ohranila njihova ustrezna kapitalizacija v primeru težav.
            
         
               (6)
            
            
               Nova vlada, ki je bila sestavljena po volitvah 25. februarja 2011, je 31. marca 2011 objavila svojo strategijo za okrepitev in reformo nacionalnih bank, vključno z zagotovitvijo, da bodo izpolnjene potrebe po kapitalizaciji, ugotovljene z PCAR in PLAR. To bi delež osnovnega kapitala prvega reda nacionalnih bank do konca julija 2011 (pod pogojem, da se Irish Life & Permanent primerno prilagodi pričakovani prodaji sredstev) dvignilo precej nad raven, ki naj bi se prvotno dosegla do februarja 2011.
            
         
               (7)
            
            
               Centralna banka Irske bi morala od Allied Irish Bank, Bank of Ireland, EBS Building Society in Irish Life & Permanent zahtevati, da si kot cilj zadajo do konca leta 2013 doseči razmerje med posojili in vlogami (v nadaljnjem besedilu: loan-to-deposit ratio - LDR), ki bo znašalo 122,5 %, obenem pa se morajo izogibati hitri razprodaji sredstev. Poleg tega bi morali irski organi pozorno spremljati razvoj neto kazalnika stabilnega financiranja in razmerje kritja likvidnosti teh bank, da se zagotovi približevanje standardom, ki izvirajo iz okvira Basel III. Organi bi morali zagotoviti izpolnitev ciljev prek določitve verodostojnega okvira za postopek spremljanja, ki bo temeljil na vmesnih ciljih in ustrezno spodbujanih ureditvah upravljanja znotraj bank.
            
         
               (8)
            
            
               Nova vlada je po nastopu mandata začela celovit pregled odhodkov, da bi ugotovila, kolikšen je prihranek od učinkovitosti, in tesno uskladila prednostne naloge, ki so podlaga za fiskalno konsolidacijo, s tistimi za oživitev nacionalnega gospodarstva iz vladnega programa v letih 2011–16, objavljenim 7. marca 2011.
            
         
               (9)
            
            
               Zaradi navedenega razvoja dogodkov bi bilo treba Izvedbeni sklep 2011/77/EU spremeniti –
            
         SPREJEL NASLEDNJI SKLEP:
   Člen 1
   Člen 3 Izvedbenega sklepa Sveta 2011/77/EU se spremeni:
   
               1.
            
            
               V odstavku 5 se točka (a) nadomesti z naslednjim:
               
                           „(a)
                        
                        
                           sprejme ukrepe za zagotovitev, da se nacionalne banke po potrebi ustrezno kapitalizirajo v obliki delniškega kapitala, da se s tem zagotovi spoštovanje minimalne zakonske zahteve po 10,5 % deležu osnovnega kapitala prvega reda skozi celotno trajanje programa finančne pomoči EU ter obenem zmanjšanje dolga v smeri ciljnega razmerja med posojili in vlogami 122,5 % do konca leta 2013;“.
                        
                     
         
               2.
            
            
               Odstavek 7 se spremeni:
               
                           (a)
                        
                        
                           Točki (b) doda naslednji stavek:
                           „Irska lahko ob posvetovanju s Komisijo, MDS in ECB v zgoraj navedene ukrepe uvede proračunske spremembe, da bi v celoti izkoristila učinkovitosti, ki jih bodo opredelili potekajoči celovit pregled odhodkov in prednostne naloge vladnega programa, skladno s splošnim ciljem zagotovitve, da proračun za leto 2012 prinese fiskalno konsolidacijo v višini najmanj 3,6 milijarde EUR;“.
                        
                     
                           (b)
                        
                        
                           Točka (e) se nadomesti z naslednjim:
                           
                                       „(e)
                                    
                                    
                                       sprejetje ukrepov, ki naj utrdijo verodostojno proračunsko strategijo in okrepijo proračunski okvir. Irska sprejme in izvaja fiskalno pravilo, na podlagi katerega bodo vsi nenačrtovani prihodki v letih 2011–2015 namenjeni zmanjševanju primanjkljaja in dolga. Irska ustanovi svetovalni fiskalni svet, da se zagotovi neodvisna ocena proračunskega stanja in napovedi vlade. Irska sprejme zakon o fiskalni odgovornosti, ki uvede srednjeročni okvir za odhodke z zavezujočimi večletnimi zgornjimi mejami za odhodke na vseh področjih. Pri tem upošteva vse pregledane reforme gospodarskega upravljanja na ravni Unije in nadgrajuje obstoječe reforme;“.
                                    
                                 
                     
                           (c)
                        
                        
                           Točka (g) se nadomesti z naslednjim:
                           
                                       „(g)
                                    
                                    
                                       dokapitalizacija nacionalnih bank do konca julija 2011 (pod pogojem, da se Irish Life & Permanent primerno prilagodi pričakovani prodaji sredstev) v skladu z ugotovitvami PLAR in PCAR leta 2011, kot jih je centralna banka Irske objavila 31. marca 2011;“.
                                    
                                 
                     
                           (d)
                        
                        
                           Točka (l) se nadomesti z naslednjim:
                           
                                       „(l)
                                    
                                    
                                       poveča konkurenčnost na odprtih trgih z reformo zakonodaje, ki z okrepitvijo verodostojnosti odvračilnih ukrepov z zagotavljanjem razpoložljivosti učinkovitih sankcij za kršitve irskega konkurenčnega prava ter členov 101 in 102 Pogodbe, kot tudi z zagotavljanjem učinkovitega delovanja organa, pristojnega za konkurenco. Poleg tega bodo organi v času trajanja programa zagotovili, da ne bodo več odobrena nobena nadaljnja odstopanja od okvira konkurenčnega prava, razen v primeru, da bodo popolnoma skladna s cilji programa finančne pomoči Unije in gospodarskimi potrebami;“.
                                    
                                 
                     
                           (e)
                        
                        
                           Dodajo se naslednje točke:
                           
                                       „(n)
                                    
                                    
                                       zmanjšanje dolga nacionalnih bank in s tem približevanje ciljnim razmerjem med posojili in vlogami iz PLAR leta 2011;
                                    
                                 
                                       (o)
                                    
                                    
                                       priprava načrta, na katerem bosta temeljili solventnost in sposobnost preživetja podkapitaliziranih institucij v sektorju kreditnih zadrug, vključno s podelitvijo potrebnih pooblastil centralni banki Irske za spodbujanje višje stopnje konsolidacije tega sektorja prek združitev, kjer je to ustrezno, in s finančno podporo vlade, če je ta upravičena;
                                    
                                 
                                       (p)
                                    
                                    
                                       predložitev zakonodaje Oireachtas, da kreditnim zadrugam pomaga z okrepljenim zakonskim okvirom, vključno z učinkovitejšimi zakonskimi zahtevami in zahtevami glede upravljanja.“
                                    
                                 
                     
         
               3.
            
            
               Odstavek 8 se spremeni:
               
                           (a)
                        
                        
                           Točki (a) se doda naslednji stavek:
                           „Irska lahko ob posvetovanju z Evropsko komisijo, MDS in ECB v zgoraj navedene ukrepe uvede proračunske spremembe, da bi v celoti izkoristila učinkovitosti, ki jih bodo opredelili trenutno potekajoči celovit pregled odhodkov in prednostne naloge vladnega programa, skladno s splošnim ciljem zagotovitve, da proračun za leto 2013 prinese fiskalno konsolidacijo v višini najmanj 3,1 milijarde EUR.“
                        
                     
                           (b)
                        
                        
                           Doda se točka (c):
                           
                                       „(c)
                                    
                                    
                                       zmanjšanje dolga nacionalnih bank in s tem približevanje ciljnemu razmerju med posojili in vlogami iz PLAR leta 2011.“
                                    
                                 
                     
         Člen 2
   Ta sklep je naslovljen na Irsko.
   Člen 3
   Ta sklep se objavi v Uradnem listu Evropske unije.
   
      V Bruslju, 30. maja 2011
      
         
            Za Svet
         
         
            Predsednik
         
         CSÉFALVAY Z.
      
   
   
      (1)  UL L 118, 12.5.2010, str. 1.
   
      (2)  UL L 30, 4.2.2011, str. 34.